Kwa Picha: Mkutano wa Uhuru Kenyatta na Donald Trump White House Marekani\nRais Kenyatta na mwenyeji wake Trump pia walikubaliana kuimarisha ufungamano wa Kenya na Marekani katika udumishaji wa amani na usalama hasa katika eneo la upembe wa Afrika.

"Tumekuwa na ushirikiano mzuri na wa kipekee na Marekani katika masuala ya usalama na ulinzi, hasa katika harakati za kukabiliana na ugaidi. Muhimu zaidi tuko hapa kuboresha ufungamano wetu katika biashara na uekezaji, " alisema Bw Kenyatta.

Rais Trump alisema Kenya na Marekani zitaendelea kushirikiana kuimarisha ufungamano wao katika biashara, uekezaji na usalama.

"Tunafanya shughuli nyingi za utalii, biashara na ulinzi. Na  kwa wakati huu tunajibidiisha kuboresha usalama," alisema Rais Trump.  "Tunafurahia sana kuwa nawe hapa."

Viongozi hao wawili walijadiliana kuhusu safari za ndege za moja kwa moja kutoka Nairobi hadi New York zitakazoanza mwezi Oktoba mwaka huu.

Walikubaliana kwamba safari hizo za ndege zitaimarisha zaidi utalii na biashara kwa manufaa ya nchi hizi mbili.

Walitoa mfano wa Mkataba wa Nafasi na Ustawi wa Afrika maarufu kama Mkataba wa AGOA kama moja wapo wa nyanja zitakazonufaika na  safari hizo za ndege za moja kwa moja kutoka Nairobi.

Mapema walipowasili katika Ikulu ya White House, mjini Washington DC, saa nane alasiri saa za Marekani ambapo ilikuwa saa tatu usiku Afrika Mashariki Kenya, Rais Kenyatta na Mama wa Taifa Margaret Kenyatta walilakiwa na wenyeji wao Rais Trump na Mkewe Melania Trump.

Baada ya mapokezi rasmi, Rais Trump alimualika Rais Kenyatta kuingia katika afisi ya Oval kwa mashauri ya ana kwa ana kabla ya kujiunga na jumbe zao kwa mashauri kuhusu nchi hizi mbili katika chumba cha masuala ya  baraza la mawaziri. 

Vile vile, Mke wa Marekani Melania Trump na Mama wa Taifa Margaret Kenyatta walifanya mashauri ya faragha katika chumba cha masuala ya kidiplomasia katika upande wa Magharibi wa Jengo la White House.

Ziara ya kihistoria ya Rais Kenyatta katika Ikulu ya White House na kufanya mashauri ya ana kwa ana na Rais Trump ni ya tatu kufanywa na kiongozi wa Afrika.

Wengine ambao wamewahi...\n\ntl;dr:
Rais  wa Kenya  Uhuru Kenyatta  Jumatatu alikutana na Rais Donald Trump wa Marekani katika Ikulu ya White House na akaiomba nchi ya Marekani kuongeza zaidi biashara na u w ekezaji wake katika bara la Afrika.